Harga sepatu arraya ARRAYA Venus Sneakers Series ARY238BZ 170rb - Grosir Sepatu Branded Import murah terbaru 2017
HomeSepatu wanita BrandedHarga Sepatu Wanita ImportHarga sepatu arraya ARRAYA Venus Sneakers Series ARY238BZ 170rb Bob Hewitt moet in tronk bly, sê slagoffer | Netwerk24
Deur Simon Sonnekus 15 November 2018 05:47
“Ek het nie ’n saak met sy welstand nie. Hy kan in die tronk sterf. Ek dink ek het die reg verdien om sorgvry te leef.
“Hoekom mag hy tyd saam met sy familie kry? Ek het myne tien jaar laas gesien omdat ek vir myself opgestaan het,” het Olivia Jasriel, wat voorheen as Suellen Sheehan bekend was, gesê.
Olivia Jasriel, wat voorheen as Suellen Sheehan bekend gestaan het. Foto: Simon Sonnekus
Haar uitlatings kom nadat dit aan die lig gekom het dat Hewitt aansoek gedoen het om die oorblywende vier jaar van sy tronkstraf na korrektiewe toesig te laat verander.
Jasriel het Woensdag saam met die organisasie Women and Men Against Child Abuse die media by die Eversheds Sutherland-prokureursfirma in Melrose Arch, Johannesburg, oor Hewitt se aansoek toegespreek.
“In hierdie geval het ’n misdadiger meer regte as die slagoffer en ek sukkel om dit te verstaan. Het ek dan nie die reg om ’n normale lewe, wat 38 jaar gelede van my weggeneem is, te lei nie?
“Hy (Hewitt) dien slegs twee jaar uit van ’n vonnis van ses jaar, terwyl ons almal sit met lewenslange vonnisse,” het Jasriel gesê.
Hulle sal met die hulp van Eversheds Sutherland probeer om Hewitt se aansoek teen te staan.
Miranda Jordan-Friedmann van Women and Men Against Child Abuse. Foto: Simon Sonnekus
Die Australies gebore Hewitt (78) is in Maart 2015 skuldig bevind aan die verkragting van twee tienermeisies wat in die 1980’s tennislesse by hom geneem het.
Miranda Jordan-Friedmann van Women and Men Against Child Abuse het by die geleentheid gesê Hewitt se slagoffers het verklarings saamgestel vir die paroolraad om te oorweeg.
“Ek het gisteraand met Theresa “Twiggy” Tolken, een van Hewitt se slagoffers wat in Nieu-Seeland woon, gepraat. Sy en haar 81-jarige ma gaan ook verklarings stuur,” het Jordan-Friedmann gesê.
Peter van Niekerk, direkteur van Eversheds Sutherland en direksielid van die Teddiebeer-kliniek.Foto: Simon Sonnekus
Peter van Niekerk, direkteur van Eversheds Sutherland en direksielid van die Teddiebeer-kliniek, het gesê die verklarings moet teen Vrydag ingedien word.
“Daar is nog baie struikelblokke wat Hewitt eers moet verbysteek en as hy nie slaag nie, kan ek waarborg oor twee jaar sit ons weer hier vir sy amptelike borgtogaansoek.
“Ná Vrydag se verrigtinge sal die paroolraad alle moontlike getuienis en verklarings in ag neem en ’n aanbeveling doen,” het Van Niekerk gesê.
Singabakho Nxumalo, woordvoerder van die departement van korrektiewe dienste, sê die departement sal eers kommentaar lewer nadat die paroolraad ’n beslissing gemaak het.
Hewitt se vrou, Delaille, het by navraag gesê sy sal hom graag tuis wil hê en dat min mense hulle kant van die verhaal gehoor het.
“Natuurlik wil ek hom tuis hê. Inteendeel, die hele gemeenskap soek hom terug. Ek sou ook nie omgee om ons kant van die verhaal te vertel nie.
“Dit is asof mense bang is en nie bereid is om met ons te praat nie,” het sy gesê.
Meer oor: Bob Hewitt | Verkragting